CELEX: 62009TN0119
Language: fi
Date: 2009-03-23 00:00:00
Title: Asia T-119/09: Kanne 23.3.2009 — Protégé International v. komissio

16.5.2009   
            
            
               FI
            
            
               Euroopan unionin virallinen lehti
            
            
               C 113/43
            
         Kanne 23.3.2009 — Protégé International v. komissio
   (Asia T-119/09)
   2009/C 113/86
   Oikeudenkäyntikieli: ranska
   
      Asianosaiset
   
   
      Kantaja: Protégé International Ltd (Lontoo, Yhdistynyt kuningaskunta) (edustaja: asianajaja D. Shefet)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Komission 23.1.2009 tekemä päätös, joka koskee EY:n perustamissopimuksen 82 artiklan soveltamismenettelyä (asia COMP/39414 — Protégé International/Pernod Ricard), on kumottava
            
         
      Oikeudelliset perusteet ja pääasialliset perustelut
   
   Kantaja vaatii kumoamaan komission 23.1.2009 tekemän päätöksen, jolla komissio oli katsonut, että tutkimuksen jatkamiselle ei ollut riittävää yhteisön intressiä, ja hylännyt kantajan Pernod Ricardia vastaan tekemän kantelun, joka koskee irlantilaisen viskin markkinoilla tapahtunutta Pernod Ricardin väitettyä määräävän markkina-aseman väärinkäyttöä, joka koostuu yhtäältä Pernod Ricardin kantajaa vastaan nostamista kanteista, jotka koskivat kantajan hakemia tavaramerkkejä ”WILD GEESE”, ”WILD GEESE RARE IRISH WHISKEY” ja ”WILD GEESE IRISH SOLDIERS AND HEROES” sekä toisaalta toimituksista kieltäytymisestä.
   Kanteensa tueksi kantaja esittää seuraavaa:
   
               —
            
            
               Pernod Ricardin nostamien kanteiden tarkoituksena ei ole ollut suojella Pernod Ricardin tavaramerkin ”WILD TURKEY” teollis- ja tekijänoikeuksia, koska kyseessä olevien tavaramerkkien välillä ei ole sekaannusvaaraa, vaan eliminoida Pernod Ricardin kanssa kilpaileva kantaja irlantilaisen viskin markkinoilla
            
         
               —
            
            
               kyseessä on määräävän markkina-aseman väärinkäyttö, sillä Pernod Ricard on kieltäytynyt toimittamasta irlantilaista viskiä kantajalle sillä perusteella, että tämä kieltäytyi hyväksymästä myynnin rajoittamista Pernod Ricardin hyväksymillä markkinoilla koskevia edellytyksiä
            
         
               —
            
            
               yhteisön etua koskeva edellytys täyttyy, koska väitetyt väärinkäytökset koskevat eri jäsenvaltioita sekä yhteisön aluetta kokonaisuutena.